AFRIKAANSE OPSOMMING: Ontwikkeling, 'n verskynsel wat nie ophou nie, bestaan al so lank as wat daar lewe op die planeet bestaan. Dit is 'n ingewikkelde saak wat drie aspekte behels: die sosiale, ekonomiese en omgewings aspekte en die doel daarvan is om lewensgehalte te verbeter. Ontwikkelingskwessies stel 'n uitdaging aan die leiers van lande; die regerings moet stategië uitwerk en projekte van stapel stuur wat die landelike sektor sal bevoordeel en veral in ontwikkelende lande, woon die grootste gedeelte van die bevolking op die platteland waar hulle gebuk gaan onder armoede. Eritrea is een van hierdie lande. 80% van die mense van Eritrea woon op die platteland. Etritrea word gereken as een van die twintig onontwikkelste lande op die menslike ontwikkelings indeks (wat geletterdheid, gesondheid en lewensverwagting meet) en ook op die menslike armoede indeks. 53% van die bevolking het vir die tydperk 1987 tot 2000 onder die nasionale armoedelyn geleef (UNDP, 2002). In hierdie studie word landelike ontwikkeling bespreek en hoe dit geïmplementeer is tydens die rekonstruksie en rehabilitasie pogings na die onafhanklikheid van Eritrea. Dit is 'n waardebepaling van die beplanning en implementasie van die landelike projekte en kyk ook na die impak wat dit op die lewens van die landelike bevolking gehad het. In die geheel bestaan hierdie studie uit 'n inleiding en nege hoofstukke. Dit kan in vyf afdelings ingedeel word: teoretiese literatuur, die stand van die land betreffende spesifieke gebiede, die navorsingsgebiede, 'n oorsigtelike sintese en ten laaste die gevolgtrekkings en aanbevelings. In die teoretiese agtergrond gaan dit om die landelike gebiede en die redes vir armoede, asook die ontwikkelingsteorië waarin landelike ontwikkeling gesien word as een bestandeel. Dit fokus op deelnemende landelike ontwikkeling waarin projekte 'n belangrike rol kan speel om die lewensgehalte te verbeter, veral as dit bestuur word op 'n geïntegreerde wyse en die grootste behoeftes aanspreek. Die tweede afdeling is 'n algemene oorsig van die sosio-ekonomiese stand van Eritrea en van die regering se pogings om dit te verbeter. Die vyf projekte wat betudeer is, is gemoeid met gesondheid, onderwys, water voorsiening, landbou en die konstruksie van damme. Die regering het hierdie projekte onderneem in vennootskap met plaaslike en buitelandse nie-regerings organisasies (NGOs) maar die bevolking self het ook 'n bydrae gemaak, gewoonlik in die vorm van arbeid. Met betrekking tot hierdie vyf projekte het die navorser vraelyste opgestel en dit persoonlik in die vyf dorpies naamlik Sheeb, Ade-awhi, Korbariaya, Azien en Wara voltooi terwyl hy dan ook besprekings met die bevolking gehou het. In hierdie afdeling word daar vir elke dorpie'n waardebepaling gedoen van die toestand van die mense en hulle reaksie op die beplanningsproses asook die impak van die projek op hulle lewe. Dan volg 'n oorsigtelike sintese van die navorsing. Die navorser weeg die resultate op en analiseer dit veral betreffende beplanning en tot hoe verre die mense self 'n rol gespeel het, hoeveel invloed hulle gehad het en of die resultaat aan hulle verwagtings voldoen. Die studie kyk ook na die impak van die projek op die omgewing en die invloed wat dit gehad het op die sosio-ekonomiese lewens van diegene wat veronderstel is om voordeel daaruit te trek. Daar word gekyk na hoe die projekte op hoër vlak bestuur is en of regeringsbeleid 'n invloed het op die beplanning van landelike ontwikkelingsprojekte. Dan word gevolgtrekkings en aanbeveling gemaak wat tot nut kan wees vir ander navorsers en kan lei tot beter en vinniger beplanning en implementasie van landelike ontwikkelings projekte. Die navorser het dalk per abuis sekere elemente en basiese faktore oorgesien maar met die hulpbronne en tyd tot sy beskikking asook die beperkings wat in die inleiding tot die studie bespreek word, het hy sy oortuigings op skrif gestel tot die beste van sy vermoë. Hy hoop dat sy aanbevelings sal lei tot groter landelike ontwikkeling op die lang termyn en dat die mense van sy land, Eritrea, die volgehoue voordeel sal trek.